stanford-oval/wikipedia huggingface dataset:
Sergei Merkurov
Elämä

Sergei Merkurov syntyi Aleksandropolissa, nykyisessä Gjumrissa, Armeniassa. Hän opiskeli Tbilisin Teknillisessä korkeakoulussa ja aloitti opinnot myös Kiovan polyteknisessä instituutissa, josta hän joutui kuitenkin pian lähtemään poliittisen skandaalin vuoksi. Hän muutti Sveitsiin, jossa opiskeli filosofiaa Zürichin yliopistossa Adolf Mayerin oppilaana. Vuosina 1902-1905 hän opiskeli Münchenin taideakatemiassa, Saksassa. Tämän jälkeen hän muutti Pariisiin, jossa työskenteli Auguste Rodinin studiossa.
Merkurov tapasi Leninin ja kuuli hänen puheitaan vallankumousjohtajan asuessa ulkomailla. Kuten monet muutkin Lenin-patsaat, niin myös Yerevanin Lenin -aukiolla neuvostoaikaan seissyt suuri Lenin-patsas oli Merkurovin käsialaa. Vuonna 1990 patsas, joka mainitaan Merkurovin mestariteokseksi, hajotettiin palasiksi ja sen jalustakin purettiin myöhemmin vuonna 1996. Tuolloin suuret patsaanpalaset hävisivät äkkiä maasta ja arveltiin, että ne olisi myyty newyorkilaiselle taidevälittäjälle.
Merkurov palasi Venäjälle vuonna 1907 kun Armenian apostolisen kirkon johto kutsui hänet tekemään kuolinnaamion katolikos Mkrtich Khrimianista. Naamio oli hänen ensimmäinen tämän tyyppinen työnsä. Tämän jälkeen Merkurov asui Tbilisissä, Jaltassa ja Moskovassa tehden naamioita monista tunnetuista henkilöistä, esimerkiksi Leo Tolstoista, Hovhannes Tumanyanista, Vladimir Leninistä, Maksim Gorkista ja Vladimir Majakovskista.
Sergei Merkurov oli armenialais-kreikkalaisen mystikon G. I. Gurdjieffin serkku ja oppilas. Eräiden arveluiden mukaan hän esitteli vuonna 1915 toimittaja, matemaatikko P. D. Uspenskin serkulleen G. I. Gurdjieffille seurauksin, että myös P. D. Uspenskista tuli Gurdjieffin oppilas ja Uspenski kirjoitti tämän pohjalta myöhemmin kirjan Sirpaleita tuntemattomasta opetuksesta (In Search of the Miraculous: Fragments of an Unknown Teaching).
Merkurov oli merkittävä modernin akateemisen tyylin edustaja. Taiteenfilosofina hän työsti usein Ajatus -aihetta, joka näkyy teoksissa Dostojevskin muistomerkki (1911-1913) ja Aatteen henkilökuva (1918). Hänet tunnettiin vapaa-ajattelijana ja eksentrikkona. Hän oli 'Yhdistyneiden Työläisten Veljeskunnan', 'Vallankumouksellisen Venäjän Taidemaalari-yhdistyksen', sekä Neuvostoliiton Kommunistisen puolueen jäsen. Hänelle myönnettiin Leninin kunniamerkki ja hän sai Stalin-palkinnon vuosina 1941 ja 1951.
Toimiessaan Puskinin museon johtajana Merkurov pelasti Katariina Suuren muistomerkin. Carrara-marmorinen patsas oli määrä hakata palasiksi, jonka vuoksi Merkurov toimitti sen salaa turvaan Armenian kansallismuseoon Jerevaniin. Yli puolen vuosisadan jälkeen patsas, joka painoi noin kolmetuhatta kiloa, palautettiin takaisin Moskovaan vuonna 2006.
Merkurov teki Josef Stalinille tämän 70-vuotispäivälahjaksi lahjan, kalliin graniittimonumentin nimeltään Päällikön kuolema. Stalin kieltäytyi vastaanottamasta lahjaa, ja tämän jälkeen kuvanveistäjän elämässä alkoi vaikea aikakausi.
Vuonna 1953 julkaistiin hänen muistiinpanonsa otsikolla Notes of a Sculptor. Kuvanveistäjä Sergei Merkurov haudattiin Novodevitšin hautausmaalle Moskovassa, hautamuistomerkkinä on hänen tekemänsä patsas vuodelta 1913, "Ajatus".
Merkurov museo Gjumrissä

Vuonna 1984 avattiin hänen sukunsa talossa Merkurov Museo, jossa on esillä 58 Merkurovin tekemää naamiota; kuuluisia henkilöitä ja neuvostojohtajia, joukossa myös Lenin. Merkurovin kerrotaan tehneen aina kaksi naamiota, joista toisen hän säästi itselleen. Museo sijaitsee Gjumrissa, Armeniassa.
Aiheesta muualla

Wikimedia Commonsissa on kuvia tai muita tiedostoja aiheesta .
Death Masks of Famous Russians (Arkistoitu – Internet Archive), Kuvia Sergei Merkurov Museon kuolinnaamioista Armeniassa, Russiamania blog. (englanniksi)
The Russian Sale, Dublin 30.1.2006[vanhentunut linkki], huutokauppaluettelo, kuva jossa Sergei Merkurov työstää jättiläismäistä Stalin -patsasta 1949, s 112 (englanniksi)
Information Bulletin of the Government of Moscow 1(25) 2006[vanhentunut linkki] Artikkeli Sergei Merkurovin pelastaman Katariina Suuri -patsaan palautuksesta Moskovaan, s 3 (englanniksi).pdf
Architecture of the Canal Moscow - Volga. (Arkistoitu – Internet Archive) First Edition, 1939.
Armenialainen juhlapostimerkki vuodelta 2006, 125 vuotta Sergei Merkurovin syntymästä
Liedon mestari

Liedon mestari oli Suomessa keskiajalla, todennäköisesti 1300-luvun alkupuolella (1320–1350), vaikuttanut hypoteettinen kuvanveistäjämestari. Hänen olemassaolonsa on päätelty joukosta eri kirkoissa säilytettyjä pyhäinkuvia, jotka tyylipiirteidensä perusteella on päätelty saman henkilön tai työpajan tuotteiksi. Mestarin henkilöllisyyttä tai kansallisuutta ei tiedetä – nimen takana on todennäköisesti suurehko joukko kisällejä ja oppipoikia. Mestarin töiksi tai hänen "tyylisuuntaansa edustaviksi" on tunnistettu 16 veistosta, joista pari on jo tuhoutunut.
Liedon mestarin tyyli oli gotlantilaisvaikutteinen täysgoottilainen tyyli. Veistoksille tyypillistä on hahmojen suuret päät ja korkeat otsat, kasvojen hieman vinot ja sirrillään olevat silmät, "täysgoottilainen" hymy nokkamaisesti suipistuvine huulineen sekä syvään uurretut vaatteiden laskokset.
Tuotanto

Liedon mestarin työksi on laskettu ainakin seuraavat pyhimyskuvat:
Raision krusifiksi
Raision Pyhä Martti toursilainen
Raision madonna
Hattulan madonna
Perniön madonna
Vanajan madonna
Marttila kirkon triumfikrusifiksi
Taivassalon kirkon krusifiksi
Seuraa johtajaa

Seuraa johtajaa on peli tai leikki, jossa valitaan yksi johtaja, joka johtaa muuta joukkoa. Muut matkivat johtajan liikkeitä ja eleitä, sekä seuraavat häntä. Kukin leikkijä valitaan kerrallaan johtajaksi.
Seuraanto

Seuraanto tarkoittaa seuraavia asioita:
Seuraanto tarkoittaa biologiassa lajiston muuttumista
Seuraanto tarkoittaa oikeustieteessä oikeuden siirtymistä henkilöltä toiselle.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Seuraanto”, voi hakea sivunnimihaulla, laajalla sivunnimihaulla tai tekstihaulla.
Likolampi (Mäntyharju, Kinni)

| Likolampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°16′59″N, 27°01′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pyhäveden valuma-alue (14.97)
Laskuoja:  oja Nuolinkiin 
Järvinumero:  14.978.1.038
Mittaustietoja
Pinnankorkeus:  85,2 m  
Pituus:  320 m  
Leveys:  140 m  
Rantaviiva:  0,765 km  
Pinta-ala:  2,855 ha  
Saaria:  ei saaria 
 fiLikolampi 
Likolampi  on Etelä-Savossa Mäntyharjulla  Kinnin lähellä sijaitseva lampi.
Maantietoa

Lampi on 320 metriä pitkä, 140 metriä leveä, ja sen pinta-ala on 2,9 hehtaaria. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Pyhäveden valuma-alueella (14.97), jonka Tainaveden valuma-alueeseen (14.978) se kuuluu. Lammen vedenpinnan korkeus on 85,2 metriä mpy.
Serious Japanese

| Serious Japanese Teriyaki Boyz |
| --- | --- | --- |

Studioalbumin tiedot
 Julkaistu: 28. tammikuuta 2009 (Japani) 3. helmikuuta 2009 (muu maailma)[lähde? ]
 Tuottaja(t): The Neptunes, Kanye West, Adrock
 Tyylilaji: J-hip hop
 Levy-yhtiö: Star Trak Entertainment
Teriyaki Boyzin muut julkaisut
| Beef or Chicken 2005 | Serious Japanese 2009 |   |
Singlet albumilta Serious Japanese
 ”I Still Love H.E.R.” Julkaistu: 24. tammikuuta 2007  ”Zock On!” Julkaistu: 19. maaliskuuta 2008  ”Work That!” Julkaistu: 14. tammikuuta 2009  ”Teriyaking” Julkaistu: 2009
Serious Japanese on japanilaisen j-hip hop yhtye Teriyaki Boyzin toinen albumi, joka julkaistiin 28. tammikuuta 2009 Japanissa ja 3. helmikuuta muualla maailmassa.[lähde? ]
Kappaleet

PLEASE COME INTRO! (tuottanut Adrock)
Work That (feat. Pharrell & Chris Brown) (tuottanut The Neptunes)
After 5 (A.M.) (feat. Mademoiselle Yulia) (tuottanut Towa Tei)
Tokyo Drift (Fast & Furious) (tuottanut The Neptunes)
Sweet Girl (feat. Dondria) (tuottanut Jermaine Dupri)
TERIYAKING (feat. Kanye West & Big Sean) (tuottanut Kanye West)
Serious Japanese (tuottanut Mark Ronson)
ZOCK ON! (feat. Pharrell & Busta Rhymes) (tuottanut The Neptunes)
(CAN'T) "BAKE" THAT "FAPE" (feat. TAKAGIKAN & Adrock)
Itsumo It's More (tuottanut SUPA DAVE WEST)
I Still Love H.E.R. (feat. Kanye West) (tuottanut Kanye West)
GET THE HELL OUTRO (tuottanut Adrock)
Tokyo Drift (Fast & Furious) Remix (feat. Pharrell, Pusha-T & FAM-LAY) (tuottanut The Neptunes)
Arvostelut

AllMusic:
Solitaire

Solitaire voi tarkoittaa seuraavia asioita:
Pasianssi
Solitaire, lautapasianssi
Solitaire, laiva
Solitaire, Edenbridgen albumi vuodelta 2010.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Solitaire”, voi hakea sivunnimihaulla, laajalla sivunnimihaulla tai tekstihaulla.
Solitaire (laiva)

| Solitaire |
| --- | --- |

Lippuvaltio:  Panama
Aiemmat nimet:  Trentwood
Omistaja:  Allseas Group S.A.
Rakennustelakka:  Mitsubishi Heavy Industries, Hiroshima, Japani
Luovutettu:  1972
Tekniset tiedot
Pituus:  300,6 m, putkenlaskurampin kanssa 367 m
Leveys:  40,6 m
Syväys:  toimintasyväys 6,5–9,2 m, ohjauspotkureiden kanssa 14,3 m
Bruttovetoisuus (GT):  94 855
Koneisto:  8 × Wärtsilä Vasa 6 R 46 B
Akseliteho:  55 MW
Nopeus:  13 kn
Miehistö:  420
Solitaire on maailman suurin putkenlaskualus. Alus on rakennettu Mitsubishi Heavy Industries -telakalla Hiroshimassa Japanissa Trentwood-nimellä alun perin kuivalastialukseksi. Nykyiselle omistajalle, sveitsiläiselle Allseas Groupille se on kuulunut vuodesta 1992, jonka jälkeen se on muutettu putkenlaskualukseksi.
Aluksessa on kymmenen ruoripotkuria, joiden yhteinen teho on 55 megawattia.
Alus on osallistunut muun muassa Pohjanmerellä sijaitsevan Europipe II ja Itämerellä kulkevan Nord Stream -maakaasuputken rakentamiseen.
Lippo (Lempäälä)

Lippo on kylä Lempäälän kunnassa. Se sijaitsee kunnan eteläosassa, Liponselän itäpuolella, ja rajautuu osittain Valkeakosken rajaan.
Lipon läpi kulkee valtatie 3, ja siellä sijaitsee Pirkanhovin liikennepalvelukeskus.
Historia

Vanhan tarinan mukaan Lipon perusti viisi lappalaisveljestä. Heidän nimistään tulevat kylän viiden talon nimet: Heikkilä, Mattila, Mikkola, Nikkilä ja Paavola.
Smethwick

| Smethwick |
| --- | --- |
 Smethwick
 Koordinaatit: 52°29′N, 1°58′W 
Valtio:  Yhdistynyt kuningaskunta
Maa:  Englanti
Metropolikreivikunta:  Länsi-Midlands
Väkiluku (2001):  48 180
Postinumeroalueet:  B66–B68
Suuntanumero(t):  0121
Infobox OKVirheellinen NIMI-arvo: 
Smethwick on kaupunki Länsi-Midlandsin metropolikreivikunnassa, Englannissa. Sen asukasluku oli vuoden 2001 väestönlaskennassa 48 180.
Historia

Smethwick oli alkujaan anglosaksien paikkakunta, joka oli pitkään pieni maatalousvoitteinen kylä. Asukkaat ovat myös työstäneet metalleja ainakin 1500-luvulta, jolloin monilla maatiloilla oli myös paja. Birminghamista Black Countryyn 1768–1769 rakennettu kanava kulki Smethwickin pohjoisosien halki. Se houkutteli alueelle lisää teollisuutta, ja esimerkiksi Matthew Boulton ja James Watt perustivat kaupunkiin 1796 Sohon valimon. Lasiteollisuus oli myös tärkeä haara, ja Chance Brothers oli muun muassa vastuussa Kristallipalatsin lasittamisesta.
Smethwickistä tuli 1899 itsenäinen kuntansa ja 1907 sen hallinto erotettiin kreivikunnasta itsenäiseksi. Suurin osa kaupungin historiallisista teollisuusyrityksistä lopetti 1950–1970-luvuilla, jolloin vanhoja tehdasalueita modernisoitiin ja asuntoja, kauppoja sekä teitä kunnostettiin. Smethwick menetti itsenäisyytensä 1966, jolloin se liitettiin Warleyyn, joka puolestaan liitettiin 1974 Sandwelliin.
Aiheesta muualla

Kuvia tai muita tiedostoja aiheesta Smethwick Wikimedia Commonsissa
Seuraamusmaksu

Seuraamusmaksu on lain nojalla henkilön tai oikeushenkilön maksettavaksi määrätty rahasumma, jonka saajana on valtio tai julkisoikeudellinen yhdistys. Sen voi määrätä maksettavaksi Finanssivalvonta, markkinaoikeus, poliisi, rajavartiolaitos, Suomen Asianajajaliiton valvontalautakunta, tulliviranomainen ja Valtiokonttori.
Seuraamusmaksu voidaan määrätä esimerkiksi
Arvopaperimarkkinalain rikkomisesta. Maksun suuruus on oikeushenkilölle 500–200 000 euroa, ei kuitenkaan yli 10 prosenttia liikevaihdosta, ja luonnolliselle henkilölle 100–10 000 euroa.
valtion takaaman aravalainan lainansaajalle, jos hän antaa vääriä tai harhaanjohtavia tietoja. Maksun suuruus on yksi prosentti takauslainan määrästä rakennuskustannusindeksillä tarkistettuna.
biopolttoaineen jakelijalle, jos hän ei toimita jakeluun tiettyä vähimmäismäärää biopolttoaineita.
liikenteenharjoittajalle, joka ei valvo, että hänen Schengen-alueen ulkopuolelta tuomallaan ulkomaalaisella on maahantuloon vaadittava matkustusasiakirja sekä viisumi tai oleskelulupa. Tämä koskee niitä ulkomaalaisia, jotka eivät ole Euroopan unionin kansalaisia. Seuraamusmaksun suuruus on 3 000 euroa kuljetettua henkilöä kohden. Seuraamusmaksu määrätään myös, jos lentoliikenteen harjoittaja ei toimita rajatarkastusviranomaiselle vaadittuja matkustajatietoja.
teleyritykselle, joka toimii viestintämarkkinalain vastaisesti. Maksun suuruus on vähintään tuhat ja enintään miljoona euroa. Sen määrää liikenne- ja viestintäviraston esityksestä markkinaoikeus.
televisio- tai radiotoiminnan harjoittajalle, joka rikkoo laki televisio- ja radiotoiminnasta. Maksun suuruus on 1 000–1 000 000 euroa ja sen määrää markkinaoikeus.
elinkeinonharjoittajalle tai näiden yhteenliittymälle, joka rikkoo lakia kilpailunrajoituksista. Maksu on enintään kymmenen prosenttia edellisen vuoden liikevaihdosta ja sen määrää markkinaoikeus.
aluksen omistajalle tai laivanisännälle, joka päästää öljyä veteen Suomen aluevesillä. Maksun määrää rajavartiolaitos.
asianajajalle, joka ei ole noudattanut hyvää asianajajatapaa. Maksun suuruus on 500–15 000 euroa ja sen määrää Suomen Asianajajaliiton valvontalautakunta.
Lippo Memmi

| Lippo Memmi |
| --- | --- |

Henkilötiedot
Syntynyt: n. 1291 Siena, Italia
Kuollut: 1356 Siena, Italia
Kansalaisuus:   Italia
Taiteilija
Ala:  maalaustaide
Taidesuuntaus:  esi-renessanssi ja Sienalainen suuntaus
Memmin madonna 1350-luvulta.
Lippo Memmi (noin 1291 Siena – 1356 Siena) oli italialainen taidemaalari. Hän oli Simone Martinin lanko, oppilas ja yhteistyökumppani. Pyhimystä Martinin teoksen Bebådelse-kohtauksessa vuodelta 1333 pidetään  Memmin työnä. Memmi maalasi freskoja San Gimignanossa ja piirsi upean kellotornin Torre del Mangiaan Sienaan.
Aiheesta muualla

Kuvia tai muita tiedostoja aiheesta Lippo Memmi Wikimedia Commonsissa
Solisti

Solistiksi sanotaan muusikkoa, joka esittää musiikkikappaleen – esimerkiksi lauluvokaali – sen yhden tai useamman soolo-osuuden. Usein solistiksi kutsutaan myös yleisesti soololaulajia ja multi-instrumentalisteja. Lisäksi useissa yhteyksissä esiintyjästä - varsinkin popyhtyeiden keskuudessa niiden keulahahmosta - voidaan käyttää sanaa sooloartisti kattamaan etenkin heidän yhtyeidensä ulkopuolella tapahtuvaa esiintymistä.
Myös balettiteokset voivat joskus sisältää esityksissään lauluosuuksia, jolloin niissä käytetään solisteja.
Sharaf Khan Bidlisi
Elämäkerta

Sharaf Khan Bidlisi (1543 – 1603) oli merkittävä kurdiemiraatti ja historioitsija, joka tunnetaan erityisesti teoksestaan "Sharafnama", joka on yksi tärkeimmistä kurdien historiaa käsittelevistä teoksista. Hän hallitsi Bidlisin emiraattia, joka sijaitsee nykyisessä Itä-Turkissa, ja hänen aikanaan alue koki merkittäviä poliittisia ja kulttuurisia muutoksia.
Varhainen elämä ja Koulutus

Sharaf Khan Bidlisi syntyi vuonna 1543 Bidlisissä, joka oli tuolloin merkittävä kurdialue Osmanien valtakunnassa. Hän kuului arvostettuun Bidlisin emiraattiperheeseen, ja hänen isänsä, Shamsaddin Khan, oli myös emiraatin hallitsija. Nuorena Sharaf Khan sai perusteellisen koulutuksen, joka sisälsi kirjallisuutta, historiaa ja sotilastaitoja. Tämä koulutus antoi hänelle vankan pohjan tulevalle uralleen hallitsijana ja kirjailijana.
Hallitsijan Ura > Nousu Valtaan

Sharaf Khan nousi valtaan isänsä kuoleman jälkeen. Hänestä tuli Bidlisin emiraatin hallitsija vuonna 1576. Hänen hallintokautensa aikana hän pyrki vahvistamaan emiraatin asemaa Osmanien valtakunnan sisällä ja säilyttämään kurdien autonomiaa.
Hallitsijan Ura > Suhteet Osmanien Valtakuntaan

Sharaf Khanilla oli hyvät suhteet Osmanien sulttaaniin Murad III:een. Hän toimi sulttaanin neuvonantajana ja osallistui useisiin sotilaallisiin kampanjoihin, jotka vahvistivat hänen asemaansa sekä kurdien että osmanien keskuudessa. Hän sai myös osmanien valtakunnalta nimityksiä ja arvonimiä, mikä lisäsi hänen poliittista vaikutusvaltaansa.
Sharafnama > Teoksen Merkitys

Sharaf Khan Bidlisi on parhaiten tunnettu teoksestaan "Sharafnama", joka valmistui vuonna 1597. "Sharafnama" on laaja historiankirjoitus, joka käsittelee kurdien historiaa, kulttuuria ja politiikkaa. Se on jaettu neljään osaan ja sisältää tietoja eri kurdiemiraateista, heimoista ja merkittävistä henkilöistä.
Sharafnama > Sisältö ja Tyyli

"Sharafnama" on kirjoitettu klassisella persian kielellä, joka oli tuohon aikaan laajalti käytetty kirjallinen kieli alueella. Teoksessa Sharaf Khan kuvaa yksityiskohtaisesti kurdien elämää ja heidän poliittisia ja sosiaalisia rakenteitaan. Hän korostaa erityisesti kurdien roolia alueen historiassa ja heidän taisteluaan itsenäisyyden ja autonomian puolesta.
Sharafnama > Vaikutus ja Perintö

"Sharafnama" on edelleen yksi tärkeimmistä kurdien historiaa käsittelevistä lähteistä. Se tarjoaa arvokasta tietoa kurdien historiasta ja kulttuurista, ja sitä on käytetty laajasti akateemisessa tutkimuksessa. Teoksen vaikutus näkyy myös kurdien kansallisessa identiteetissä, ja se on inspiroinut monia myöhempiä kurdikirjailijoita ja -historioitsijoita.
Henkilökohtainen Elämä

Sharaf Khan oli naimisissa ja hänellä oli useita lapsia. Hänen perheensä jatkoi Bidlisin emiraatin hallintaa hänen kuolemansa jälkeen. Sharaf Khanin henkilökohtainen elämä oli tiiviisti sidoksissa hänen poliittiseen ja kirjalliseen toimintaansa, ja hänet muistetaan omistautuneena hallitsijana ja oppineena.
Kuolema ja Perintö

Sharaf Khan Bidlisi kuoli vuonna 1603. Hänen kuolemansa jälkeen Bidlisin emiraatti jatkoi olemassaoloaan osana Osmanien valtakuntaa, mutta Sharaf Khanin perintö elää edelleen. Hänen työnsä kurdien historian ja kulttuurin dokumentoijana on jättänyt pysyvän jäljen alueen historiankirjoitukseen.
Kirjallinen Perintö > Sharafnama Jälkimaine

"Sharafnama" on käännetty useille kielille ja sitä on tutkittu laajasti eri puolilla maailmaa. Teoksen arvo historiallisen lähteen lisäksi on myös sen kirjallisessa tyylissä ja syvällisessä analyysissä kurdien sosiaalisista ja poliittisista rakenteista.
Kirjallinen Perintö > Muut Teokset

Vaikka "Sharafnama" on Sharaf Khanin tunnetuin teos, hän kirjoitti myös muita kirjallisia ja historiallisia tekstejä, jotka ovat vaikuttaneet kurdien kulttuuriseen ja kirjalliseen perintöön.
Sharaf Khan Bidlisin patsas Sulemaniassa Kurdistanissa
Shershaah

| Shershaah |
| --- | --- |

Ohjaaja:  Vishnuvardhan
Käsikirjoittaja:  Sandeep Shrivastava
Tuottaja:   Hiroo Yash Johar  Karan Johar  Apoorva Mehta  Shabbir Boxwala  Ajay Shah  Himanshu Gandhi 
Säveltäjä:   Tanishk Bagchi  B Praak  Jasleen Royal  Javed-Mohsin  Vikram Montrose 
Kuvaaja:  Kamaljeet Negi
Leikkaaja:  A. Sreekar Prasad
Pääosat:  Sidharth Malhotra Kiara Advani
Valmistustiedot
Valmistusmaa:  Intia
Tuotantoyhtiö:  Dharma Productions Kaash Entertainment
Levittäjä:  Amazon Prime Video
Ensi-ilta:  12. elokuuta 2021
Kesto:  135 min
Alkuperäiskieli:  hindi
Aiheesta muualla
IMDb 
Infobox OKNimi-testi OK: 
Shershaah (hindiksi शेरशाह, Śerśāh, suom. ”Leijonakuningas”) on vuonna 2021 ensi-iltansa saanut intialainen hindinkielinen elämäkerrallinen sotaelokuva, joka perustuu Kargilin sodassa kaatuneen kapteeni Vikram Batran elämään. Elokuvan on ohjannut Vishnuvardhan ja kirjoittanut Sandeep Shrivastava. Sidharth Malhotra näyttelee kaksoisroolia Vikram Batrana ja hänen kaksoisveljenään Vishalina, ja Kiara Advani näyttelee hänen tyttöystäväänsä Dimple Cheemaa.
COVID-19-pandemian vuoksi elokuva sai ensi-iltansa Amazon Prime Video -suoratoistopalvelussa 12. elokuuta 2021, ja siitä tuli palvelun katsotuin intialainen elokuva Intiassa.
Näyttelijät

| 0 | 1 | 2 |
| --- | --- | --- |
|  Sidharth Malhotra  | … |  kapteeniluutnantti Vikram ”Vicky” Batra (Shershaah), Vishal ”Vishy” Batra   |
|  Krishnay Tuteja  | … |  nuori Vikram ”Vicky” Batra   |
|  Kavay Tuteja  | … |  nuori Vishal ”Vishy” Batra   |
|  Kiara Advani  | … |  Dimple Cheema   |
|  Shiv Panditt  | … |  luutnantti Sanjeev ”Jimmy” Jamwal (Sangram)   |
|  Nikitin Dheer  | … |  majuri Ajay ”Jassi” Singh Jasrotia   |
|  Anil Charanjeett  | … |  Naib Subedar Bansi Lal Sharma   |
|  Shataf Figar  | … |  everstiluutnantti Yogesh Kumar ”Y. K.” Joshi (Chanakya)   |
|  Abhiroy Singh  | … |  majuri Subrata ”Subbu” Mukherjee   |
|  Sahil Vaid  | … |  Amit ”Sunny” Sood   |
|  Manmeet Kaur  | … |  Mona Singh   |
|  Raj Arjun  | … |  Subedar Raghunath Singh   |
|  Pranay Singh Pachauri  | … |  jääkäri Yash Paul Sharma   |
|  Atul Verma  | … |  jääkäri Meher Singh   |
|  Pawan Chopra  | … |  Girdhari Lal ”G. L.” Batra   |
|  Mir Sarwar  | … |  Haider   |
|  Ujjwal Gauraha  | … |  pakistanilainen sotilas   |
|  Bijay J. Anand  | … |  herra Cheema   |
|  Himmanshoo A. Malhotra  | … |  kapteeni Rajeev Kapoor (Maharana Pratap)   |
|  Rakesh Dubey  | … |  majuri Vijay Bhaskar   |
|  Ankur Sharma  | … |  majuri Vikas Vohra   |
|  Jay Kartik  | … |  luutnantti Naveen Nagappa   |
|  Vijay Meenu  | … |  Kamal Kanta Batra   |
Soundtrack

|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Laulaja(t) | Kesto |  |  |  |  |
| 1. | ”Raataan Lambiyan” | Tanishk Bagchi | Tanishk Bagchi | Jubin Nautiyal, Asees Kaur | 3.50 |  |  |  |  |
| 2. | ”Ranjha” | Anvita Dutt | Jasleen Royal | B Praak, Jasleen Royal, Romy | 3.48 |  |  |  |  |
| 3. | ”Kabhii Tumhhe” (Male Version)  | Rashmi Virag | Javed-Mohsin | Darshan Raval | 3.50 |  |  |  |  |
| 4. | ”Jai Hind Ki Senaa” | Manoj Muntashir | Vikram Montrose | Vikram Montrose | 2.31 |  |  |  |  |
| 5. | ”Kabhii Tumhhe” (Female Version)  | Rashmi Virag | Javed-Mohsin | Palak Muchhal | 3.38 |  |  |  |  |
| 6. | ”Mann Bharryaa 2.0” | Jaani | B Praak | B Praak | 4.26 |  |  |  |  |
| 7. | ”Raataan Lambiyan” (Chill Mix)  | Tanishk Bagchi | Tanishk Bagchi | Jubin Nautiyal, Hanita Bhambri | 2.34 |  |  |  |  |
| 8. | ”Ranjha” (Reprise)  | Anvita Dutt | Jasleen Royal | B Praak, Jasleen Royal, Romy | 3.44 |  |  |  |  |
| 9. | ”Raataan Lambiyan” (Haryanvi Version)  | Tanishk Bagchi, Renuka Panwar | Tanishk Bagchi | Renuka Panwar | 3.33 |  |  |  |  |
| 10. | ”Shershaah Mashup” | Tanishk Bagchi, Anvita Dutt, Rashmi Virag, Manoj Muntashir, Jaani | Dj Chetas, Tanishk Bagchi, Jasleen Royal, B Praak | Jubin Nautiyal, Asees Kaur, B Praak, Jasleen Royal, Darshan Raval, Palak Muchhal | 3.56 |  |  |  |  |
|  |  |  |  |  | 35.50 |  |  |  |  |
Aiheesta muualla

Shershaah Internet Movie Databasessa (englanniksi)
Risto Hannula

Risto Reino Hannula (26. elokuuta 1936 Pori –  26. helmikuuta 2008 Helsinki) oli suomalainen kulttuuritoimittaja ja kriitikko. Hänelle myönnettiin valtion tiedonjulkistamispalkinto kahteen otteeseen, 1972 ja 1986.